[{"text_idx": "#000026", "text": "Diwrnod yng nghwmni Syr Mark Walport"}, {"text_idx": "#000029", "text": "Fel y cyfeiriwyd ato yn Newyddion Caerdydd, defnyddiwyd yr achlysur hefyd i gyflwyno Medal Erasmus 2016 i\u2019r Seryddwr Brenhinol yr Arglwydd Martin Rees am ei gyfraniad aruthrol a\u2019i gyflawniadau mewn cysylltiad a\u0302 gwyddoniaeth Ewropeaidd dros amser maith. Cafwyd darlith gyfareddol ganddo o\u2019r enw From Mars to the Multiverse."}, {"text_idx": "#000031", "text": "Bu Syr Mark mor garedig a\u0302 chytuno i aros yng Nghaerdydd am ddiwrnod ychwanegol i gael gwybod rhagor am ein hymchwil ym meysydd y niwrowyddorau, iechyd meddwl, systemau imiwnedd a thonnau disgyrchiant. Cawsom fore llawn cyflwyniadau a dadleuon gwyddonol, cyn cynnal taith dywys gynhwysfawr o Ganolfan Delweddu\u2019r Ymennydd Prifysgol Caerdydd a\u2019i chyfleusterau. Nodwyd ansawdd rhagorol ein hymchwil a chawsom gyngor defnyddiol dros ben. Ar o\u0302l y ddadl wyddoniaeth yn y bore, trafodwyd yr Archwiliad Arloesedd a Gwyddoniaeth, ac roedd cynrychiolwyr o Lywodraeth Cymru yn bresennol hefyd."}, {"text_idx": "#000032", "text": "Rydym yn hynod ddiolchgar i Syr Mark am roi o\u2019i amser i astudio rhywfaint o\u2019r gwaith sy\u2019n cael ei wneud yng Nghaerdydd ac am drafod datblygiadau niwrowyddonol yn y dyfodol. Diolch iddo hefyd am ei gyngor a\u2019i arweiniad yngly\u0302n a\u0302\u2019r Archwiliad Arloesedd a Gwyddoniaeth. A ninnau ar drothwy cyfnod eithaf heriol, roedd yn braf cael y cyfle i ddathlu partneriaethau ymchwil rhyngwladol ac atgoffa ein hunain o\u2019r heriau byd-eang sy\u2019n wynebu pob un ohonom."}]